AlexejDobrolubov/national_council_slovak_2010 huggingface dataset:
49. schôdza NR SR - 5.deň - A. dopoludnia
Dátum: 2026-04-21
Poslanec: Bužo, Lukáš 
Druh vystúpenia: Vystúpenie s faktickou poznámkou

34. Ďakujem za slovo. Ďakujem tebe, Jožko, za tvoju rozpravu. Začal si svoju rozpravu správnymi slovami. SMER, HLAS - strany, ktoré o sebe tvrdia, že sú sociálne, ale robia asociálne zákony a prijímajú za celé to obdobie, ktoré vládnu, neprijali žiadne sociálne opatrenie, ktoré by pomohlo ľuďom. A tak, ako si rozoberal tú časť, kedy iba hovoria o pomoci, ale v skutočnosti pomáhajú iba sami sebe. Veď vidíme, v každom rezorte tejto vlády vidíme kauzy, miliónové kauzy, ktoré vychádzajú najavo. A ja si myslím osobne, že ani jedna krádež, ani jeden podvod, ktorý sa urobí, neostane pod rúškom tmy. Raz príde čas, kedy sa všetko odhalí, a je to iba jasný obraz o tom, že oni kradnú pre seba, aby mali luxus, aby žili v pohodlí, aby mohli zvládnuť tie kolá, tie zdražovania. Veď sme to videli, že sebe zdvihli platy. Vidíme ministra Takáča, ktorý vyplakáva, že má o 100 eur menšiu výplatu. Veď to je nehorázne oproti rodinám pracujúcim, živnostníkom, ktorí každý rok pri tejto vláde zažívajú iba to, že im vláda SMER-u, HLAS-u a SNS berie, zdražujú potraviny, zdražujú energie. A toto opatrenie, tento zákon je pre rodiny, je pre matky, je priamo pre ľudí, ktorí sú najviac postihnutí tým zdražovaním, aby mohli prežiť. A keď vidíme všetky tie kauzy, milióny, miliardy, ktoré sa ukradli, tak ja si kladiem otázku, nevedeli by sme zafinancovať pomoc rodinám, matkám? Vedeli, keby sa nekradlo. (Potlesk.)
52. schôdza NR SR - 3.deň - B. popoludní
Dátum: 2026-05-28
Poslanec: Blcháč, Ján 
Druh vystúpenia: Vystúpenie s faktickou poznámkou

Trošku kľudnejšie, lebo zvykli sme si počúvať pána Jakaba v tom jeho nasadení, v tom jeho populizme, aby zaujal čo najviac tých svojich tých svojich poslucháčov, divákov, samozrejme bez nejakých odporúčaní. Všetko zlo systému, ktoré tu prežívame, samozrejme za všetko môže táto vláda, táto koaličná vláda. Od buka do buka hádžete tie tie údaje. Tak ja už teda neviem, lebo tiež sme sa dneska dopočuli, že nakoniec v roku 23 bol deficit 4,8 vraj od Hargaša. Vy to máte niečo podobné. Teraz je 4,5. To znamená, že vôbec akoby neklesal. Pritom je pravda, že zo 6,5 na 4,5 klesol, tak vlastne, kde je tá pravda? Chcem vám pripomenúť vaše šafárenie, veď, keď ste chceli dať tú slávnu očkovaciu lotériu tých 60 miliónov € či koľko to bolo, tak ste museli vymyslieť, tak ste sa obrátili na Útvar hodnoty za peniaze. Tí tam vymysleli, že treba stanoviť ekonomickú hodnotu neočkovaného človeka a preto musíme dať očkovaciu lotériu. A chcem vám ešte pripomenúť, keď ste sa tu tak vyjadrovali, že akože je čoraz horšie a čo je a je zlé, je horšie ako za vás. Rada pre rozpočtovú zodpovednosť konštatovala ústami pána Šustera pred pár týždňami, že v roku 2025 sa mali na Slovensku ľudia najlepšie v histórii Slovenskej republiky. Pozrite si to, je to verejne dostupné. Navyše 85 000 ľudí vystúpilo v minulom roku, keď hovoríme roku 25, z pásma chudoby. Myslím, že za vás to tam padalo jedno za druhým aj vrátane dôchodcov, ktorí sa dostávali do pásma chudoby, tak teraz sa to našťastie aj vďaka činnosti tejto vlády čiastočne zlepšuje. Netvrdím, že to je
52. schôdza NR SR - 3.deň - A. dopoludnia
Dátum: 2026-05-28
Poslanec: Blcháč, Ján 
Druh vystúpenia: Vystúpenie s faktickou poznámkou

Marián, ťažko bolo udržať pozornosť. Neviem, asi pol hodina času prešla pri tvojom vystúpení. Nevieme to presne odpočítať, keď si nezapamätáme čas, kedy si začal vystupovať. Aj tí študenti na balkóne boli len krátko, lebo zrejme tomu celkom nerozumeli. Ale chcem povedať, že asi by sme mali pribrzdiť s tým benzínom a s tými spotrebnými daňami, ak nemáme nástroj na to, ako ich nahradiť, lebo ľahko sa hovorí v opozícii, poučuje, navrhuje, keď nemáme zodpovednosť. My si pamätáme tie časy, keď bol benzín za takmer 2 € a vtedy sa neprijímali žiadne opatrenia. To bolo za vlády, kde bola aj SaS-ka. Chcem ale povedať, že tvoje vystúpenie malo aj také edukatívne prvky a som rád, že si pripomenul alebo priznal, že nielen Slovensko je v takej zadlženosti, v akej je, zhruba tých 60 %. Ale vieme, že aj Poľsko je vyššie zadlžené, aj Česko je vyššie zadlžené, aj Maďarsko je vyššie zadlžené. Čiže my sme kdesi v rámci V4 dole a dokonca aj deficit poľský je väčší ako slovenský a o raste možno diskutovať, pretože otvorenosť slovenskej ekonomiky je iná ako poľskej asi. Ale chcem ešte pripomenúť to, čo sa tu vyjadril pán Jakab, že si správne pomenoval dôvody, prečo v roku 2022 bol deficit 1,56 upresnený. No, pretože ho zožrala inflácia. To vie každý ekonóm a to by si mali priznať aj v OĽANO alebo teraz v Slovensku a jednoducho povedať, že je to tak. To nie je žiadny výsledok žiadnej vlády. Je to negatívny dopad veľkej inflácie takmer 20 %.
52. schôdza NR SR - 2.deň - B. popoludní
Dátum: 2026-05-27
Poslanec: Blcháč, Ján 
Druh vystúpenia: Vystúpenie s faktickou poznámkou

Vzdelanie ako vy, pani kolegyňa. Ale myslím si, že vôbec nič nepokazíme, ak postupujeme týmto spôsobom a zvlášť teraz v tejto dobe, v tomto čase konkrétnom, keď vieme, že sa ide, že sa pokúša určitá skupina ľudí, ktorí pred časom zamedzili to, aby sa v ústave umožnilo referendom meniť volebné obdobie parlamentu. Tá istá skupina predložila pred časom pánovi prezidentovi, iste dobre viete, návrh na teda výsledok petície s návrhom troch otázok, pri ktorom prvá z otázok bola, aby sa skrátilo volebné obdobie tohto parlamentu, a pritom dobre vedia, že Ústavný súd potvrdil, čo oni zrejme aj vtedy vykonali, že toto nie je možné. Čiže my teraz na základe toho princípu, o ktorom som hovoril, keď si ľudia, každý ľudia zvolia skupinu strán, ktorá už urobí koalíciu a tá vytvorí vládu. A neboli by s ňou napríklad spokojní, čo by prejavili vôľou v referende a následne podľa tohto návrhu, ktorý sme predložili, by automaticky bolo nutné pristúpiť ku skráteniu volebného obdobia a vypísaniu samozrejme nových volieb. A vyhoveniu tak vôli ľudí, ktorú by prejavili v referende. Ja si myslím, že to je úplne v poriadku. Dúfam, že podporíte takýto návrh. Ďakujem. Pani poslankyňa.
52. schôdza NR SR - 2.deň - B. popoludní
Dátum: 2026-05-27
Poslanec: Blcháč, Ján 
Druh vystúpenia: Vystúpenie

Páni poslanci, dovoľte, aby som vás informoval o podaní pozmeňujúceho návrhu k prerokovanej tlači, v ktorom spolu s ďalšími poslancami navrhujeme zakotviť možnosť rozhodnúť v referende o skrátení volebného obdobia Národnej rady Slovenskej republiky a zároveň upraviť právny Dovoľte, aby som vás informoval o podaní pozmeňujúceho návrhu k prerokovanej tlači, v ktorom spolu s ďalšími poslancami navrhujeme zakotviť možnosť rozhodnúť v referende o skrátení volebného obdobia Národnej rady Slovenskej republiky a zároveň upraviť právne účinky takéhoto referenda. Navrhovaná úprava reaguje na nález Ústavného súdu Slovenskej republiky č. 7 z roku 2021, podľa ktorého ústava aj v doterajšom znení neobsahovala výslovný ústavný základ, umožňujúci skrátenie volebného obdobia Národnej rady referendom. V pozmeňujúcom návrhu sa preto z uvedeného dôvodu ustanovuje, že predmetom referenda môže byť aj rozhodnutie o skrátení volebného obdobia Národnej rady. Po ďalšie, platným rozhodnutím v referende sa volebné obdobie Národnej rady končí dňom uverejnenia návrhu prijatého v referende v Zbierke zákonov Slovenskej republiky. Po tretie, petícia za vyhlásenie referenda musí byť predložená prezidentovi do šesť mesiacov odo dňa získania prvého podpisu. A po štvrté, referendum nemožno konať prvý a posledný rok volebného obdobia Národnej rady. Navrhovaná právna úprava tak sleduje posilnenie prvkov priameho výkonu štátnej moci pri zachovaní stability ústavného systému a kontinuity výkonu zákonodarnej moci. Ďakujem vám za pozornosť a prosím zároveň o podporu tohoto pozmeňujúceho návrhu. Ďakujem, pán predseda, skončil som. Jedna faktická, pani poslankyňa Števulová. Pán kolega
49. schôdza NR SR - 5.deň - A. dopoludnia
Dátum: 2026-04-21
Poslanec: Blcháč, Ján 
Druh vystúpenia: Vystúpenie s faktickou poznámkou

16. Ďakujem pekne za slovo. Vážený pán predsedajúci, kolegyne, kolegovia, pokúsim sa reagovať na pani kolegyňu Števulovú, pretože predchádzajúci kolega nereagoval na pani kolegyňu Števulovú. Chcem povedať, že veľmi dobre ste začali svoje vystúpenie, ale skončili ste úplne vedľa v nejakom roku 2023. A pomenovali ste pána Magyara predsedom vlády Maďarskej republiky, čo nie je pravda. Zatiaľ je predsedom vlády, keď viem, pán Viktor Orbán a tak ďalej a tak ďalej. Mali by ste si tam utriediť u vás v tom Progresívnom Slovensku tú pojmológiu, pretože... a argumenty, ktoré používate, aj keď ste nakoniec priznali aj to, okrem toho, že vraj Maďari prestali strážiť hranice, aj to, že boli prepustení tí prevádzači z väzníc, ktorí nakoniec prevádzali nejakých na Slovensko. Vtedy bol predsedom vlády váš pán Ódor a dokonca bol aj ministrom vnútra v tom čase pred voľbami, neviem ako dlho, myslím, že pár mesiacov, a mohol účinne zasiahnuť voči migrantom. Naopak, vítali ich a dávali im papieriky, aby mohli byť na Slovensku a vykrádať záhrady. Ja si dávam otázku, že... a potom prišiel pán minister Matúš Šutaj Eštok, nová vláda, prišli na hranice, urobili hrádzu, čo mohol urobiť aj pán Ódor, keď vedel, teraz sa priznal dokonca k tomu, že mal informácie od spravodajských služieb, čo sa deje, mohol to kľudne urobiť, nie, my sme ich vítali. Ja sa ale pýtam aj na to, že keďže jeden z argumentov vašich sú tí prevádzači, to tých prevádzačov po našich voľbách v septembri ´23 opäť zavreli? Už potom neprevádzali po voľbách alebo je to účinná účinná práca novej vlády? (Potlesk.)
52. schôdza NR SR - 14.deň - B. popoludní
Dátum: 2026-06-15
Poslanec: Cech, Jozef 
Druh vystúpenia: Vystúpenie s faktickou poznámkou

Ďakujem pekne za slovo, pani Jurík. Práve my, keď sme boli v opozícii, sme dokázali vyzbierať viac ako 600 000 podpisov za referendum o predčasných voľbách. Bol to jasný odkaz státisícov občanov, ktorí chceli rozhodovať o budúcnosti našej krajiny. Práve Hlas dlhodobo hovorí o potrebe zmeny volebného systému. A bola to práve strana Hlas, ktorá za túto zmenu dlhodobo bojuje. Preto si povedzme veci otvorene. Vy sa nebojíte referenda. Vy sa bojíte ľudí. Bojíte sa, že občania nebudú len raz za štyri roky ticho čakať, ale budú mať možnosť kedykoľvek počas týchto štyroch rokov rozhodnúť o zmene, prípadne predčasných voľbách. Pretože veľmi dobre viete, že ak by ste sa náhodou dostali k moci a nenaplnili svoje sľuby, občania by mali ústavný nástroj povedať vám: „Stačilo, sklamali ste.“ Pamätáš
52. schôdza NR SR - 14.deň - B. popoludní
Dátum: 2026-06-15
Poslanec: Čellár, Miroslav 
Druh vystúpenia: Vystúpenie s faktickou poznámkou

Ďakujem pekne, pán predsedajúci. Pán poslanec, v Slovenskej republike máme zvrchovanosť občanov, nie zvrchovanosť parlamentu. To znamená, že nie, parlament je nedotknuteľný a podľa nášho presvedčenia sú to občania, ktorí jednak vykonávajú svoju štátnu moc cez volených zástupcov, ale môžu ju vykonávať aj priamo. A nie je pravda, že by v zastupiteľskej demokracii neexistoval spôsob odvolávania. Veď máme ľudové hlasovanie o odvolaní prezidenta. Voči prezidentovi taktiež občania môžu vyvodiť ústavnopolitickú zodpovednosť. Mne sa celkovo zdá, že máme takú nízku mienku o občanoch, alebo že občanom nechceme dať tú moc. Občania vedia, ako je situácia v krajine a aj v prípade referenda o skrátení volebného obdobia stále treba 350 000 podpisov na to, aby bolo referendum vyhlásené. Stále sa ho musí zúčastniť nadpolovičná väčšina všetkých oprávnených voličov, čo je v súčasnosti okolo 4,5 milióna ľudí, čiže polovica z toho 2,2. No a 100, teda sa polovica musí vyjadriť za. Plus je tam poistka, že pokiaľ nová vláda musí prijímať nepopulárne opatrenia, ktoré si uvedomujú občania, že aj také sú potrebné, tak v priebehu prvého roka sa takéto referendum konať nemôže. Čiže netreba sa toho obávať, treba túto možnosť občanom dať.
52. schôdza NR SR - 14.deň - A. dopoludnia
Dátum: 2026-06-15
Poslanec: Čellár, Miroslav 
Druh vystúpenia: Vystúpenie s faktickou poznámkou

No, spomínali ste to, že ten pozmeňovací návrh je šlendriánsky. Napriek tomu je oveľa podrobnejší a precíznejší ako ten návrh zmeny ústavy, ktorý ste predložili vy na rokovanie pléna Národnej rady v roku 2025, kde ste dokázali vyprodukovať iba jednu vetu, že referendum sa rozhodne o dôležitých otázkach verejného záujmu a vy ste k tomu pridali vrátenie skrátenia prebiehajúceho volebného obdobia Národnej rady Slovenskej republiky. Nič viac. Absolútne žiadne. Takže ďalej ste spomínali, že nevieme o tom, že by sa neuvádzal dátum na tých petičných hárkoch. Samozrejme, pokiaľ teda by došlo k tomu, že by sa schválila zmena ústavy, tak aj v petičnom zákone je treba doplniť, že k podpisu sa uvedie aj dátum. A ešte jeden moment ma zaujal vo vašom takom zamyslení sa nad tým referendumom a to, že prezident môže zmariť takéto referendum tým, že sa obráti na Ústavný súd a s čím by sa asi tak obrátil na Ústavný súd. Keď je v ústave daná možnosť skrátiť volebné obdobie referendom, tak asi nemá možnosť sa vrátiť na Ústavný súd a dávať otázku, že či je takáto možnosť. Takže tam to konanie na Ústavnom súde asi neprichádza do úvahy. Ďakujem. Pán poslanec Pročko.
52. schôdza NR SR - 14.deň - A. dopoludnia
Dátum: 2026-06-15
Poslanec: Čellár, Miroslav 
Druh vystúpenia: Vystúpenie s faktickou poznámkou

Predseda, za tvoje vystúpenie, za pozmeňujúci návrh. No, kolegovia z opozície sa delia na tie také dve skupiny. Jedni hovoria vytrvalo, že občanom netreba dať tú moc, aby referendom mohli vyvolať predčasné voľby. A druhá skupina by to aj chcela, ale keď to príde na rad, tak za to nezahlasujú. Nespomínajú si, že v roku 2020, kedy víťazná politická strana vo voľbách získala viac ako 25 %, tak v priebehu niekoľkých mesiacov oklesla na 8 %. A tá vôľa ľudí po referende o predčasných voľbách bola veľmi silná. Práve vtedy strana HLAS – sociálna demokracia začala zbierať podpisy za vlastne referendum o predčasných voľbách, ale Ústavný súd povedal, že v takejto podobe ústavy to nie je možné. Čiže nie je pravda, že my by sme s tým neprichádzali. Reakcia to bola aj na to, čo urobila strana Demokrati, ktorí vedeli, že nie je možné vyhlásiť takéto referendum. Napriek tomu zbierali podpisy a napriek tomu takúto petíciu doručili do Prezidentského paláca. A hoci pán Šeliga mal možnosť v 23. roku dať ľuďom takúto možnosť, aby aj občania mohli v referende vlastne uskutočniť predčasné voľby, ale vtedy sa postavil na stranu pani Kolíkovej a pána Šipoša. Ktorí napísali do pozmeňujúceho návrhu, že máme elegantnejšie riešenie, čiže ponechať to len na vôli Národnej rady. Čiže občanov z tohto absolútne vynechať. Takže, ak to aj teraz neprejde, netreba strácať nádej. Môžeme prísť s ďalšími návrhmi, budem rád, ak niekto povie, ako sa to dá vylepšiť, ale myslím, že s touto témou treba pokračovať ďalej. Pán poslanec Raši
52. schôdza NR SR - 11.deň - B. popoludní
Dátum: 2026-06-10
Poslanec: Čellár, Miroslav 
Druh vystúpenia: Vystúpenie s faktickou poznámkou

Ďakujem pekne za otázky. Čo sa týka tej možnosti zriadiť tu osobitný volebný okrsok, tak práve to rieši ten pojem pracovisko, ktorý môže byť zriadený na základe osobitného zákona. Čiže aj v miestach teda, kde nesídlí takáto misia, čiže pokiaľ je to možné zriadiť napríklad v štáte, kde nemáme zastupiteľský úrad, tak myslím si, že by to malo byť možné aj v mieste, kde napríklad takáto misia sídli. A čo sa týka otázky pani poslankyne Števulovej, neriešia sa náklady, ktoré budú vynaložené, pretože členom takejto komisie môže byť osoba, ktorá napríklad má pobyt v danom mieste. Čiže pre ňu to nebude presahovať nejaké náklady. Takisto delegovať členov do týchto komisií môžu politické strany, ktoré kandidujú vo voľbách. Čiže predpokladám, že toto si budú tí, ktorí budú mať záujem zúčastniť sa alebo byť členom takejto osobitnej okresovej komisie, riešiť samostatne. Ja chcem.
52. schôdza NR SR - 11.deň - B. popoludní
Dátum: 2026-06-10
Poslanec: Čellár, Miroslav 
Druh vystúpenia: Vystúpenie v rozprave

Ďakujem pekne, pán predsedajúci. Prihlásil som sa do rozpravy za účelom podania pozmeňujúceho návrhu, ktorý obsahuje viaceré legislatívne technické úpravy a z hľadiska vecného sa hlavne rozširuje množstvo miest, kde budú môcť byť zriadené osobitné volebné okrsky, čiže okrem miest, kde sídli diplomatická misia, prípadne stála misia pri medzinárodnej organizácii alebo medzinárodnom zoskupení, generálny konzulát, to bude takisto pracovisko, ktoré je možné zriadiť podľa osobitného zákona, čiže zákona o zahraničnej službe. Takže aj v miestach, kde takáto diplomatická misia nesídlí. A ako druhé by som osobitne zdôraznil, navrhuje sa vypustiť podmienku, aby delegovaný člen a náhradník okrskovej volebnej komisie utvorenej pre osobitný okrsok musel mať pobyt v krajine sídla zastupiteľského úradu, v ktorého osobitnom okrsku bude vykonávať funkciu člena alebo náhradníka okrskovej volebnej komisie. A zároveň, aby bola stanovená podmienka pri takomto členovi tejto komisie ovládať slovenský jazyk. Čiže rád by som poprosil o podporu. Ďakujem pekne.
52. schôdza NR SR - 13.deň - A. dopoludnia
Dátum: 2026-06-12
Poslanec: Dej, Dávid 
Druh vystúpenia: Vystúpenie s faktickou poznámkou

Nech sa páči, pán poslanec. Ďakujem. Ja skúsim iba veľmi rýchlo na pána Jariabka a potom sa budem venovať teda ostatným koaličným poslancom. Ďakujem za všetky faktické z opozície, tam však samozrejme súhlasím. Pán Jariber, nie som ja právnik, ja som politológ, tak dám iba takú politologickú vsuvku. To je jedna zo základných kebyže, že premís v politológii. Demokratické vlády sa snažia rozširovať možnosti volieb, aby čo najviac ľudí mohlo voliť a mala vláda čo najväčšiu legitimitu, kto robí presný opak, je autokrat. Tak to proste je. A to robíte, žiaľ, vy. No a teraz prejdeme, pán Gašpar, k vám s tými hlavami. Ja neviem, ja som, ja s ním som celkom pocitoval Európu, keď sa bavíme o tej Európe. A viete, čo som tam videl? Fungujúci právny štát, demokraciu, kvalitné zdravotníctvo, fungujúcu ekonomiku. Ľudia mohli voliť poštou, poslanci ich tam nemusia sobášiť ľudí, nemajú dve pohlavia v ústave. Toho sa bojíte? Bojíte sa fungujúceho právneho štátu, kde polícia vyšetruje to, čo má vyšetrovať a tam policajný prezident nezostval pravdepodobne zločineckú skupinu na to, aby vypaľoval aj slušných ľudí? Toho sa bojíte? Toto ja som videl v tom zahraničí. Naozaj. Alebo napríklad fungujúca športová infraštruktúra, kde som športoval, kvôli športu som cestoval. Videl som to. Nevidel som tam tie hlavy. No a pani Plevíková, hovoríte, že, ak sa tu super máme, istota, bezpečnosť, istota, bezpečnosť pre toho pána, čo predseda schôdzi, ale teda, keď hovoríte, ako sa to máme strašne lepšie, no tak samozrejme, že sa máme lepšie. Len ide o to, s kým, čím to porovnáte. Ak to porovnáte so stredovekom, tak samozrejme, že sa máme lepšie. Ak to porovnáte s krajinami, ako je Poľsko a podobne Poliaci, ktorí pred 20 rokmi na tom boli horšie ako my a došli ste k moci vy, ja som na tom ďaleko, ďaleko lepšie. Teraz, keby tu prišla normálna vláda a začala by konečne robiť pre ľudí a nie pre ľudí, ktorí predsedajú tejto schôdzi, tak za tých 20 rokov nedobehneme. Takže áno, máme sa lepšie ako v stredoveku, ale nemáme sa lepšie, ako sa majú naše susediace krajiny v Európskej únii. Ja sa neporovnávam teraz so Švajčiarskom, s Amerikou a podobne.
52. schôdza NR SR - 13.deň - A. dopoludnia
Dátum: 2026-06-12
Poslanec: Dej, Dávid 
Druh vystúpenia: Vystúpenie v rozprave

Tak aj ja želám všetkým ešte raz krásny pekný deň. Na začiatok iba takú známu ľudovú múdrosť, keď čokoľvek robíte. Dvakrát merajte, raz strihajte. Ja som mal takú pani učiteľku matematiky. Nebol to síce môj silný predmet, ale pamätám si toto príslovie dodnes. Silnejšie predmety bol zemepis, dejepis. Bol tu Marko Polo a po žentour kolom báun tiež chcel objaví tú západnú cestu do Indie, lebo chcel tam nájsť korene, chcel asi niečo o koreni. Vy nám tu tiež chcete o koreni túto rozpravu, tým, že nás chcete umlčať. A nakoniec sa mu to nepodarilo, lebo teda skončil, myslím, že pri karibských ostrovoch a teda na tú Ameriku, na to územie nikdy nevstúpil a nepodarilo sa mu nájsť tú Ameriku. Ja mám pocit, že toto je presne to, že vy chcete niečo, čo si sem sami donesiete, napíšete, schválite a nakoniec si to viete sami opravovať. Čiže vy tiež ste ako keby ten Kolombo, že neúplne trafil tam, kde chcel ísť a nakoniec za to mohli všetci ostatní, len nie on? No a posledných asi možno najdrahších 15 sekúnd v tejto Národnej rade, lebo včera sme počuli, že to stálo strašne veľa peňazí. Ešte to bude stáť. Myslím si, že vzhľadom na to, čo tu riešime, je toto úplne absurdné. A myslím si, že táto krajina má ďaleko viacej problémov, ako riešiť vás a toho pána za mnou. Ďakujem pekne.
52. schôdza NR SR - 12.deň - B. popoludní
Dátum: 2026-06-11
Poslanec: Dej, Dávid 
Druh vystúpenia: Vystúpenie s faktickou poznámkou

Ďakujem veľmi pekne za slovo. Ďakujem za všetky faktické poznámky. Asi nikoho neprekvapím, keď teda budem reagovať na pána poslanca Mažgúta. Ja som nevedel presne, čo pôjdete povedať. Mali sme to už na hodine otázok, tak sme si to zopakovali, takže vôbec ma neprekvapili. Ja tu mám tiež nejaké štatistiky, však ja neviem, nechce sa mi úplne ani hovoriť tie čísla, ale ale nie je to úplne tak. Nie je to úplne tak. Tie čísla aj, čo sa týka aj návratu, aj odchodu, sa dajú porovnať a nemyslím si, že by to bolo vo váš prospech. A teraz, keď dám tie čísla bokom, vy hovoríte, že každá jedna debata končí, keď prídu na rad fakty. Čiže by som, keby som to povedal, by som rovno tú faktickú mohol vypnúť a ja ešte nechcem, takže myslíte, že sa vracajú tí ľudia kvôli čomu? Že sme schválili návrh zákona. Áno, že sme schválili návrh zákona, že poslanci budú môcť sobášiť. Alebo, že meníme rokovací poriadok. Kvôli tomu sa tí ľudia vracajú, alebo kvôli tomu, že ste chceli zrušiť Úrad na ochranu oznamovateľov, alebo kvôli tomu, že hulíte, že hulíte. Presne tak. Presne. Áno, super. Presne kvôli tomu sa vracajú, lebo vy tu tak vládnete, vy tu tak vládnete, že tí ľudia sa tak majú dobre, že naozaj my sme inšpiráciou pre ostatné krajiny. Len v tom, ako to nerobiť. Len v tom, ako to nerobiť. Zdravotníctvo máme na tak špičkovej úrovni, že človek tu na bežné vyšetrenie čaká pol roka. Áno, tak tak je to tu super. Naozaj. Ľudia, ktorí tu celý život slušne žili a pracovali, rátajú každé jedno euro, či to dajú na potraviny, ktoré ste im sľúbili, že budú lacnejšie, alebo na lieky, ktoré, pokiaľ si pamätám dobre, bol tu minister zdravotníctva, sú z roka na rok drahšie a drahšie. Takže preto sa sem tí ľudia vracajú, lebo vy tak tak dobre ste vládli a tak dobre sa majú, že naozaj super, že sa sem môžu vrátiť. Keď chcú ísť z Bratislavy do Košíc vlakom, tak to trvá dve hodiny, nie päť. Keď chcú ísť po diaľnici, tak samozrejme môžu ísť rovno až do Kyjeva, lebo tá diaľnica je postavená. Naozaj, ja neviem, že vy tomu sami neveríte, čo ste povedali, že tak je to dobré.